钦定古今图书集成/理学汇编/文学典/第095卷 > 镏绩
## 钦定古今图书集成/理学汇编/文学典/第095卷 > 镏绩

按《列朝诗集》：绩字孟熙，山阴人，涣之子，贡友初之甥
也。教授乡里，不干仕进。家贫，转徙无常地，所至署卖
文榜于门，有所得辄市酒乐，宾客缘手而尽。尝有客
至，呼名久不出，怪之，其妻方拾破纸以代爇薪，一笑
而已。家有西江艸堂，人称为“西江先生。”著《蒿阳稿》《诗
律》及《霏雪录》。